Daniel François Malan

Daniel François Malan (Riebeek-Wes, Lurmuturreko kolonia, 1874ko maiatzaren 22a – Stellenbosch, 1959ko otsailaren 7a) hegoafrikar artzain protestante eta politikaria izan zen. Hegoafrikako lehen ministroa izan zen 1948tik 1954ra.

Frantziako higanote jatorriko familia bateko baserritar eta elizgizon aberats baten semea izan zen. Musika eta zientzietan graduatu ondoren, Daniel Stellenboscheko seminarioan sartu zen. Bertan teologia ikasi zuen Hegoafrikako Eliza Erreformatu Nederlandarreko artzain ordenatua izateko. 1900etik 1905era, jainkotasun-doktoretza egin zuen Utrechteko Unibertsitatean. Hegoafrikako erlijio-lanean afrikaans hizkuntzaren defendatzaile sutsua izan zen.

1914an sortu berria zen Alderdi Nazionalarekin bat egin zuen eta hurrengo urtean Die Burger egunkariko editore bihurtu zen. 1918an aukeratu zuten lehen aldiz diputatu Hegoafrikako parlamentuan.

1924tik 1939ra Barne ministroa izan zen. Malan Hegoafrikak Bigarren Mundu Gerran parte hartzearen aurka agertu zen eta 1948an hauteskundeak irabazi zituen. Sei urte eta erdiko agintaldian, Alderdi Nazionalak proposatutako apartheid politikak ezarri zituen. 1954an dimisioa eman zuen, laurogei urte zituela.

Kategoria:Hegoafrikako protestanteak
Kategoria:Hegoafrikako politikariak
Kategoria:Afrikanerrak
Kategoria:Hegoafrikako lehen ministroak
Kategoria:Apartheid